PAGE  




PARLAMENTUL  ROMÂNIEI

CAMERA DEPUTAŢILOR

	Comisia pentru administraţie  publică, amenajarea teritoriului şi echilibru ecologic

Nr. 26/240/2012

	Comisia juridică, de  disciplină  şi imunităţi

          Nr. 31/730/2012
          Bucureşti, 24 octombrie 2012


                                                                                                        PL x 332/2012                                                                                                                                                                                                                  
RAPORT  COMUN
asupra propunerii legislative pentru modificarea art. 47 al Legii locuinţei nr. 114/1996, republicată, cu modificările şi completările ulterioare

  În conformitate cu prevederile art. 95  din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  şi Comisia pentru administraţie publică, amenajarea teritoriului şi echilibru ecologic  au fost sesizate spre dezbatere, în fond, cu propunerea legislativă pentru modificarea art. 47 al Legii locuinţei nr. 114/1996, republicată, cu modificările şi completările ulterioare,  trimisă cu adresa nr. Pl x – nr. 332 din 24 septembrie 2012 şi înregistrată cu nr.31/730 din 24 septembrie 2012 şi, respectiv, sub nr.26/240/2012. 

 Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 17 septembrie 2012.
Consiliul Legislativ, prin avizul nr. 379 din 8 mai 2012, a avizat favorabil, cu observaţii şi propuneri, iniţiativa legislativă.
 
Proiectul de lege are ca obiect de reglementare modificarea art. 47 al Legii locuinţei nr. 114/1996, republicată, cu modificările şi completările ulterioare, în principal, în sensul de a le da posibilitatea chiriaşilor să cumpere locuinţele sociale pe care le deţin în baza contractului de închiriere, după trecerea unui an de la încheierea acestuia. 


 Membrii Comisiei juridice, de disciplină şi imunităţi şi membrii Comisiei pentru administraţie publică, amenajarea teritoriului şi echilibru ecologic  au examinat proiectul de lege în şedinţe separate. Membrii Comisiei pentru administraţie publică, amenajarea teritoriului şi echilibru ecologic au dezbătut iniţiativa legislativă în şedinţa din 1 octombrie 2012. La dezbateri au participat, în calitate de invitaţi, conform dispoziţiilor art. 54 şi 55 din Regulamentul Camerei Deputaţilor, cu modificările şi completările ulterioare, domnul Iulian Matache – secretar de stat în cadrul Ministerului Dezvoltării Regionale şi Turismului  şi doamna Irina Alexe – şef Departamentul Relaţia cu Parlamentul din Ministerul Administraţiei şi Internelor. Membrii Comisiei juridice, de disciplină şi imunităţi au dezbătut propunerea legislativă în şedinţa din 22 octombrie 2012. La dezbateri a participat, în calitate de invitat, conform dispoziţiilor art. 54 şi 55 din Regulamentul Camerei Deputaţilor, cu modificările şi completările ulterioare, doamna Irina Alexe – şef Departamentul Relaţia cu Parlamentul din Ministerul Administraţiei şi Internelor.

 La dezbateri au fost prezenţi 14 deputaţi, din totalul de 23 de membri ai Comisiei juridice, de disciplină şi imunităţi, iar din totalul celor 28 de membri ai Comisiei pentru administraţie publică, amenajarea teritoriului şi echilibru ecologic  au fost prezenţi 28 deputaţi.  

Cu ocazia dezbaterilor s-a constatat că nu este posibilă vânzarea locuinţelor sociale, deoarece, potrivit pct. III poz. 6 din anexa la Legea nr. 213/1998 privind bunurile proprietate publică – apartenenţă reiterată în cadrul art. 39 din Legea nr. 114/1996, republicată, cu modificările şi completările ulterioare – iar atât potrivit prevederilor art. 861 alin. (1) din Legea nr. 287 privind Codul civil, republicată, cât şi cele ale art. 120 alin (2) din Legea administraţiei publice locale nr. 215/2001, republicată, cu modificările şi completările ulterioare, bunurile care fac parte din domeniul public sunt inalienabile. Normele art. 47 din Legea nr. 114/1996 ….nu face altceva decât aplicaţia celor două dispoziţii care consacră caracterul inalienabil al bunurilor proprietate publică, atunci când prevede că locuinţele sociale nu pot fi vândute. Normele juridice care stabilesc că bunurile ce aparţin domeniului public nu pot fi înstrăinate, deci nici vândute, sunt norme imperative, de ordine publică şi, prin urmare nu admit derogări sau excepţii. 

În urma dezbaterilor, membrii celor două Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea art. 47 al Legii locuinţei nr. 114/1996, republicată, cu modificările şi completările ulterioare.


În raport cu obiectul şi conţinutul reglementării, proiectul de lege face parte din categoria legilor organice.

            VICEPREŞEDINTE,                                      PREŞEDINTE,

              Florin IORDACHE                             Bogdan CANTARAGIU
        SECRETAR,                                                 SECRETAR,

         Gabriel ANDRONACHE                                Gheorghe CIOCAN
Consilier parlamentar,                                                           Consilier parlamentar
   Paul Şerban                                                                                        Sofia CHELARU

